CELEX: 32010D0418
Language: sk
Date: 2010-06-17 00:00:00
Title: 2010/418/: Rozhodnutie Komisie zo 17. júna 2010 , ktorým sa stanovuje finančný príspevok Únie na výdavky vzniknuté v súvislosti s mimoriadnymi opatreniami prijatými na boj proti katarálnej horúčke oviec v Španielsku v rokoch 2004 a 2005 [oznámené pod číslom K(2010) 3804]

29.7.2010   
            
            
               SK
            
            
               Úradný vestník Európskej únie
            
            
               L 197/9
            
         ROZHODNUTIE KOMISIE
   zo 17. júna 2010,
   ktorým sa stanovuje finančný príspevok Únie na výdavky vzniknuté v súvislosti s mimoriadnymi opatreniami prijatými na boj proti katarálnej horúčke oviec v Španielsku v rokoch 2004 a 2005
   [oznámené pod číslom K(2010) 3804]
   (Iba španielske znenie je autentické)
   (2010/418/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 3 ods. 4,
   keďže:
   
               (1)
            
            
               Ohniská katarálnej horúčky oviec sa vyskytli v Španielsku v rokoch 2004 a 2005. Výskyt tejto nákazy predstavoval závažné riziko pre populáciu hospodárskych zvierat v Únii.
            
         
               (2)
            
            
               Rozhodnutím Komisie 2005/650/ES z 13. septembra 2005, ktoré sa týka finančnej pomoci Spoločenstva v rámci núdzových opatrení v boji proti katarálnej horúčke oviec v Španielsku v rokoch 2004 a 2005 (2), sa Španielsku udelil finančný príspevok Spoločenstva na výdavky, ktoré vznikli v rámci núdzových opatrení na boj proti katarálnej horúčke oviec v rokoch 2004 a 2005.
            
         
               (3)
            
            
               V rozhodnutí sa stanovila prvá splátka vo výške 2 500 000 EUR, ktorá podlieha výsledkom inšpekcií Komisie in situ.
            
         
               (4)
            
            
               Podľa článku 6 ods. 2 uvedeného rozhodnutia sa má zostatok finančného príspevku Únie vyplatiť na základe žiadosti predloženej do 60 dní od oznámenia uvedeného rozhodnutia. Španielsko predložilo uvedenú žiadosť 11. novembra 2005.
            
         
               (5)
            
            
               Podľa článku 4 ods. 2 rozhodnutia 2005/650/ES by sa mal teraz zostatok finančného príspevku Únie stanoviť prostredníctvom rozhodnutia Komisie, ktoré sa má prijať v súlade s postupom v článku 40 rozhodnutia 2009/470/ES.
            
         
               (6)
            
            
               Na základe výsledkov kontrol vykonaných Komisiou v súlade s článkom 7 rozhodnutia 2005/650/ES a podmienkami poskytovania finančného príspevku Únie sa výdavky uvedené v predložených žiadostiach nemôžu v plnej výške uznať za oprávnené.
            
         
               (7)
            
            
               Zistenia Komisie, spôsob výpočtu oprávnených výdavkov a konečné závery boli Španielsku oznámené listom z 1. júla 2009.
            
         
               (8)
            
            
               Vzhľadom na uvedené skutočnosti by sa teraz mala stanoviť celková výška finančného príspevku Únie na oprávnené výdavky, ktoré vznikli v súvislosti s eradikáciou a sledovaním katarálnej horúčky oviec v Španielsku v rokoch 2004 a 2005.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Finančný príspevok Únie pre Španielsko
   Celkový finančný príspevok Únie na výdavky spojené s eradikáciou katarálnej horúčky oviec v Španielsku v rokoch 2004 a 2005 sa v zmysle rozhodnutia 2005/650/ES stanovuje na 2 850 183,00 EUR.
   Článok 2
   Spôsoby výplaty finančného príspevku
   Zostatok finančného príspevku Únie je stanovený na 350 183,00 EUR.
   Článok 3
   Adresát
   Toto rozhodnutie je určené Španielskemu kráľovstvu.
   
      V Bruseli 17. júna 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Ú. v. EÚ L 238, 15.9.2005, s. 19.